

Demersul se sprijină pe repere ale documentelor europene de referință mondiale, de tipul
GreenComp și DigComp, UNESCO, OCDE, și este corelat cu orientările curriculare promovate de Ministerul Educației și Cercetării. Scopul nu este de a inventaria mecanic prezența unor teme, ci de a evidenția atât punctele forte ale curriculumului actual, cât și zonele care cer optimizare, alături deoportunitățile și de riscurile care pot influența, în bine sau în rău, integrarea dimensiunii verzi și a celei digitale în gimnaziu.

 Competențele verzi – GreenComp
➢ materializarea valorilor durabilității – reflecția asupra propriilor valori și analiza impactului
alegerilor personale asupra mediului și societății;
➢ înțelegerea complexității în materie de durabilitate – gândirea sistemică și critică asupra
relațiilor dintre sistemele naturale și cele sociale;
➢ imaginarea unor viitoruri durabile – proiecția pe termen lung și capacitatea de a anticipa
scenarii alternative;
➢ acțiunea pentru durabilitate – transformarea intenției în comportament, individual și
colectiv.

Competențele digitale DigComp 
· alfabetizarea informațională și media; 
· comunicarea și colaborarea în mediul digital; 
· crearea de conținut digital; 
· siguranța în mediul digital; 
· rezolvarea de probleme cu ajutorul tehnologiei. 

